Jobs
భారత్‌లో సేల్స్‌ఫోర్స్‌ 5 లక్షల మందికి ఉపాధి
హైదరాబాద్‌, నవంబరు 24: అంతర్జాతీయ డేటా కంపెనీ సేల్స్‌ఫోర్స్‌ భారత్‌లో ఐదు లక్షల మందికి ఉపాధి కల్పించేలక్ష్యంతో ఉంటుందని, ఐడిసినిర్వహించిన సర్వేనివేదికలో ఉటంకించింది. అంతేకాకుండా భారత స్థూల దేశీయోత్పత్తికి 4.2 బిలియన్‌ డాలర్లు అదనంగా చేకూరుతుందని 2020 నాటికి సేల్స్‌ ఫోర్స్‌ మరింత పటిష్టం అవుతుందని అంతర్జాతీయ సర్వేసంస్థ ఐడిసి వెల్లడించింది. అంతేకాకుండా భారత్‌లో క్లౌడ్‌ వ్యయం రానురాను విప్లవాత్మకంగా ఉంటుందని, సంఘటితంగా 2020 నాటికి 26 శాతం వృద్ధిచెందుతుందని ప్రకటించింది. సగటు వృద్ధి ఎనిమిదిశాతంగా ఐడిసి వివరించింది. 2020 నాటికి భారత్‌లో క్లౌడ్‌ సేవల్లో వ్యయం 1408 బిలియన్‌ డాలర్లుగా ఉండగలదని కూడా ఐడిసి ప్రకటిం చింది. సేల్స్‌ఫోర్స్‌ కస్టమర్లు, భాగ స్వాములు, అభివృద్ధికర్తల నుంచి భారత్‌లో సంస్థ ఆర్థిక పరిపుష్టికి మరింత అవకాశం ఉన్నట్లు ప్రకటిం చింది. 2020నాటికి భారత్‌లో తన కస్టమర్‌ బేస్‌ను అనుసరించి 1.36 లక్షల కొలువులు ఏర్పాటుచేస్తుందని, మొత్తం 3.51 లక్షల మందికి పరోక్ష ఉపాధి లభిస్తుందని, క్లౌడ్‌ కంప్యూ టింగ్‌ వ్యవస్థ ద్వారా సేల్స్‌ఫోర్స్‌ కస్ట మర్లు భారత్‌ జిడిపికి 4.2 బిలియన్‌ డాలర్లు అదనపు వాటా తెస్తారని అంచనావేసింది. భారత్‌లో సేల్స్‌ఫోర్స్‌ ప్రతిరూపాయి 2020 నాటికి రాబడుల నిష్పత్తి 3ః8గా మారు తుందని అంచనావేసింది. 1.9 మిలియన్ల మందికి ఉపాధిని కల్పించడం ద్వారా జిడిపికి సానుకూలంగా 389 బిలియన్‌ డాలర్లు అదనపు రాబడులు తెస్తుందని ఐడిసి గ్లోబల్‌ అంచనా వేసింది. ఐడిసి అంచనాలను పరికిస్తే 2015లో క్లౌడ్‌ కంప్యూటింగ్‌ రాబడుల వాటా 8 బిలియన్‌ డాలర్లుగా ఉంది.